section_heading: Novi politički sustav
paragraph_text: desno|mini|200px|Kip Augusta u svojstvu državnog vladara. Glava kipa je iz razdoblja 30. - 20. pr. Kr. dok je tijelo iz drugog stoljeća Kada je 27. pr. Kr. August prepustio sve položaje koje je držao od doba građanskog rata (osim onog konzula) Senat se našao u nedoumici što učiniti, tako da jedina njegova konkretna odluka postaje vraćanje svom vladaru svih njegovih položaja. Bez obzira na potpunu kontrolu države Oktavijan August u potpunosti shvaća da ga niti narod niti Senat neće prihvatiti kao nekog istočnog apsolutističkog monarha nego da postoji nužnost stvaranja dogovora o podjeli vlasti kako bi se sačuvao privid opstanka republike.